Протокол от редовно отчетно- изборно събрание при Народно читалище „Хр. Ботев1920” с. Върбен,

Днес 19.01.2023г…………. Радка Христева – председател на читалището откри събранието, на което присъстват 47 от общо 63 члена на читалището.

Събранието е законно и може да взема решения.

За председател е избрана Ана Раевска / с пълно мнозинство/

За протоколчик е избрана Лалка Христева / С пълно мнозинство/

Председател на събранието

Уважаеми присъстващи предлагам събранието да протече при следния дневен ред:

1.Финансов отчет за 2022г.и становище на Проверителна комисия

2.Отчет за дейността на читалище, библиотека и проекто- календар

За 2023 година

3.Изказвания по отчетите и календара за 2023г.

4.Приемане на отчетите и календара

5.Отчет на „ Сдружение за Върбен”

6.Изказвания по дейността на сдружението

7Избор на Ч.Н. и П.К.

8.Други

Дневният ред, както и финансовия отчет, отчета за дейността и календара за 2023г са ви раздадени заедно с поканите .

Има ли предложения по дневния ред.- няма

Моля да го гласуваме

Гласували- 47, За – 47, против – 0, въздържали се – 0

Приема се

 Р. Христева запозна присъстващите на събранието с движението на финансите на читалището през отчетния период, както и с дейността през 2022г.

Давам думата на председателя на проверителна комисия към читалището за становище .

Гена Стайкова- председател на П.К.

Проверителна комисия в състав : Гена Стайкова, Минка Христова и Стояна Калчева след обстойна проверка на счетоводните книжа на читалището установи:

Всички разходи са направени след решения на Ч.Н. и са съпроводени от протоколи, фактури , касови бонове, приходни и разходни ордери.

Отчетите към държавните институции са изпращани в срок.За целта е ползвана услугата на Гинка Абушева – счетоводител на лицензирана фирма. Проверителна комисия няма забележки .

Изказвания:

Стояна Калчева: – Предлагам за следващата година да се заделят повече пари за нови книги./ предложението е записано/

Анелия Атанасова: Престои откриването на паметника , искам да зная ще имаме ли достатъчно пари за това голямо мероприятие и ако е необходимо да обявим дарителска кампания.

Отговор на Р.Христева: - В проекто- календара за 2023г., който престои да приемем днес сме ви предложили 500лв. Субсидията е малка и няма да стигнат,но аз съм разговаряла с кмета на общината за дофинансиране целево за този случай. Имам уверение от него че ще отнесе молбата ни до Общински съвет и ще ни помогнат.С така направените предложения се пристъпи към гласуване за приемане на финансовия отчет.

Гласували - 45, За – 45, против – 0 , въздържали се – 2

Отчета е приет

Председател: Следва отчет за дейността на библиотеката и читалището , както и проекта за календара за следващата година. Ще изслушаме от секретаря отчетите, както и предложенията за дейността ни през следващата година . Всичко е пред вас имате копия , имате възможност да проследите темите и да се изказвате – Докладва Росица Пенчева

Г-жа Пенчева направи отчет за дейността на читалището и библиотеката. Запозна присъстващите с предложенията за дейност през следващата година. Прочете проекто -календара за 2023г.

Председател : Имате думата за мнения и препоръки.

Мария Христова: - Имайки предвид, че в началото на годината все още имаше ограничения заради пандемията мисля, че отчитаме една сравнителна добра година . Искам да поздравя за положените усилия, да се обнови , подреди библиотеката. Да благодаря за това , че се намериха компютри за децата да учат дистанционно, а ние по възрастните се научихме да ползваме интернет.

Роза Руйкова: - Аз не отричам положените усилия за библиотеката , но няма нови книги. Не е достатъчно да са наредени по изискванията и да са на нови стелажи, затова няма много читатели.Предлагам тази година да се лишим от разходи за културно масови мероприятия и да купим книгите , които сме записали в библиотеката, че търсим.

Янка Чотева: - Искам да благодаря за инициативата на Ч.Н. да ни носите заявените по телефона книги в къщи. Моля , ако е възможно не чух в календара да продължи това поне за трудно подвижни и възрастни като мен./предложението е записано/

Марин Маринов: - Не ми харесва, че сбирката с историята на селото е затворена в събота и неделя.. Работи само през двата часа, когато е тук библиотекарката. Това е нашата гордост и ние искаме, когато нашите гости са във Върбен да можем да я показваме./предложението е записано/

Христо Магарянов: - Благодаря ,че ми помогнахте в най- трудният за мен момент когото бях болен и без доходи. Благодаря за парите , които ми събрахте и дарихте.

Стойка Костадинова : Селото е потънало в треви , събираме се и почистваме само около читалището и градинките , предлагам да се почисти реката , до здравна служба и до пощата./предложението е записано/

Председател: - Има ли други изказвания . Няма

Да гласуваме , за да приемем отчетите и календара с така направените от вас предложения.

Гласували – 45, За – 45, против – 0, въздържали се – 2 .

Отчетите и календара са приети.

Имате думата за изказвания по дейността на” Сдружението за Върбен”

Станко Петров: - С голямо съжаление искам да направя забележка ,че през последната година е не добре поддържана интернет страницата.

Качват се все по-малко неща . Имаме последователи , които не трябва да разочароваме.Нека Ива Петкова да си вземе бележка, защото за много мероприятия не виждам нищо качено.

Ана Раевска : В сайта на общината също поместваха преди повече неща за нашето село , както и за другите села. Нека ,който отговаря за това да се постарае.

Р. Христева – Взимаме си бележка от направените изказвания. Ще продължим да работим ,за това Върбен да става все по привлекателно място за живеене.

Уважаеми членове на читалището, както знаете с края на тази година изтича и мандата на Ч.Н. затова , както аз така и останалите членове на Ч.Н. ви благодарим за съвместната работа.

Председател: Престои да изберем за следващите три години Читалищно настоятелство и Проверителна комисия .

Вашите предложения се протоколират и ще ги гласуваме.

Имате думата за предложения.

Донка Стайкова: - Моето предложение е следното – ако същите хора от Ч.Н. и П.К. нямат против нека си останат има толкова неща да си довършат. Те оправдаха моето доверие и аз ще гласувам да продължат да работят още три години.

Тодор Раев : - Аз имам един въпрос - Има ли някой от тях да си направи отвод . Както Донка каза те заслужиха нашето доверие и преди да влезем на събрание се разбрахме да ви подкрепим за още три години.

Анелия Атанасова: Да - аз се отказвам като член на Ч.Н., както знаете имам малко дете и смятам, че няма да мога да отделям време за тази дейност и предлагам Марияна Рачева на моето място.

Ана Стоева: Благодаря ви за организацията, че няколко години помагате на самотни възрастни хора.Лично на мен през зимата са ми пазарували продукти, лекарства, ринали са ми сняг, донасяли са ми книги. Аз също ще гласувам за същия състав на Ч.Н. и проверителна комисия. Приемам отвода на Анелия.

Снежана Ангелова: Харесвам ги , накараха ни да се гордеем , че сме от Върбен с тази сбирка , с обновената църква, библиотека , паметника на загиналите за национално освобождение Върбенци, новия стар парк,

Има живот има надежда, че няма да изчезне селото ни. Ние ще ви помагаме и заедно още три години да направим Върбен по-добро място за живеене и отдих

Стайко Стайков: - Аз съм на 73 години и съм кореняк върбенец, на този паметник е името на моя загинал баща. Нося снимката му винаги до сърцето си. Нямаше гроб, за да му оставя цвете. Вълнувам се и ви казвам сбъдна се една моя мечта. Благодаря признателен съм ви.Пожелавам ви да сте здрави и да работите все така, а ние ще помагаме колкото можем .

Радка Стайкова : Аз предлагам след като няма други предложения да гласуваме.

Председател: Има ли предложения - няма

Да гласуваме Ч. Н. да се състои от трима члена

Гласували- 47 , за – 47, против няма

Да гласуваме за Радка Христева – председател на читалището за още три години да бъде председател.

Гласували 41, за – 41, против – 0 , въздържали се- 6

Приема се

Да гласуваме за Марияна Рачева

Гласували: - 40, За- 39, Против- 1, въздържали се- 7.

Приема се

Да гласуваме за Стойка Костадинова

Гласували 47, За- 47 против няма , въздържали се няма.

Приема се

Да гласуваме за секретар-библиотекар – Росица Пенчева

Гласували 45, За – 43, против – 2, въздържали се – 2

Приема се

Да гласуваме остава ли Радка Христева председател на читалището

Гласували – 41, За – 41, против – 0, въздържали се 6

Да гласуваме проверителна комисия да се състои от трима члена

Председател

Гласували: - 47, за 47 , против – няма

Да гласуваме за председател – Гена Стайкова

Гласували: 45, За - 45, против – няма , въздържали се – 2

Приема се

Да гласуваме за членове : Минка Христева

Гласували: - 47, против – няма

Приема се

Да гласуваме за Стояна Калчева

Гласували : - 47 , против – няма

Приема се

Председател: Да пожелаем на новото старо ръководство и новия член на Ч.Н. Марияна Рачева успешен мандат.Събранието възлага на Радка Христева да направи в Агенцията по вписванията пререгистрацията.

Има ли други предложения - няма

Закривам събранието

Протоколчик: председател: /Ана Раевска/

/Лалка Христева/